# data[].attributes.body
Hei!

Olen teidän toinen opettajatuutorinne. Tämä on minun kolmas lukuvuoteni OAMK:ssa ja te toinen tuutoroitava ryhmäni. Pisimmän työurani olen tehnyt Centria-ammattikorkeakoulussa ja siellä mm. opinto-ohjaajan tehtävissä. OAMK:ssa opetan varhaiskasvatuksen, mielenterveyden, nuorisotyön ja ohjaamisen aiheista. Lastentarhanopettaja, KM, ope ja opinto-ohjaaja olen koulutukseltani.

Vapaa-ajalla laulan kuorossa, liikun luonnossa ja autoilen turhan paljon. Mukava päästä tuutoroimaan uudenlaista verkkopainotteista ryhmää ja samalla oppimaan lisää verkko-ohjaamisesta!

# data[].attributes.body
Hei,

Kiva tavata teidät uudet sosionomiopiskelijat! Olen Sanna ja teidän toinen tutoropettajanne. Oamkissa olen työskennellyt 10- vuotta. Opetan pääsääntöisesti sosionomiopiskelijoita, mutta myös muiden tutkinto- ohjelmien opiskelijoille kuntoutusta. Kuntoutus ja eritoten sosiaalinen kuntoutus on minun vahvinta substanssiani. Eri ikäisten erityisen tuen tarpeet ja niihin liittyvät opintojaksot sisältyvät opetusaiheikseni ja sen lisäksi ohjaan opinnäytetöitä ja olen hanketyössä. Väitöskirjaa pakerran Jyväskylän yliopistoon. Työn vastapainona tykkään liikkua ja katsoa dekkarisarjoja. Kolme lasta kotona velvoittaa viemään ajatuksia muuallekin kuin työ- ja opiskeluasioihin:) Mukava päästä aloittamaan teidän kanssanne uutta lukuvuotta!

# data[].attributes.body
Hei!

Olen Marika, oululainen kaksikymppinen sosionomi -opintojen aloittaja. Lukion jälkeen opiskelin filosofiaa Turun yliopistossa avoimen yliopiston kautta, mutta lopulta kotikunta kutsui. Kahtena eri kesänä olen työskennellyt Monetra Oulun aulapalvelussa, mutta muutoin ei työrintamalta löydy kehumista.

Vapaa-ajalla minut voi bongata musiikkia kuuntelemasta, videoesseitä katselemasta tai ani harvoin piirtelemästä. Toisinaan myös salilta. Vanhan chihuahuani ulkoiluttaminen on osa arkea, mutta nautin metsässä kävelemisestä. Etenkin yömyöhään, kun tuntuu, kuin olisin ainoa ihminen maapallolla.

Opin parhaiten kertaamalla tuoreelta oppimaani tietoa muille, ikään kuin opettamalla. Nautin myös esseiden kirjoittamisesta (etenkin mielipidekirjoitusten ja taustatutkimusta vaativien esseiden), enkä näe ryhmätöitä ongelmallisina. Tuppaan ryhmätöiden parissa olemaan ryhmän ideoitsija, toisinaan johtaja. Kunhan kaikki pysyvät kärryn kyydissä, kaikki on hyvin. Sulava kommunikaatio on minulle tärkeää.

Aihealueina loistan filosofisissa kysymyksissä, etenkin eettisissä ja metafyysisissä (tarkalleen ottaen ontologisissa). Yhteiskuntafilosofia ja historia ovat myöskin sydäntä lähellä. Psykologiakin kiinnostaa kliinisen psykologian lisäksi persoonallisuus-, kehitys- ja sosiaalipsykologian osalta. Taas uskonnon vaikutusta taiteeseen ja yksilön moraaliin on kiinnostavaa tutkia. :)

Kuten tekstin määrästä voi olettaa, olen melkoinen höpöttäjä. Uusien ihmisten parissa vaadin hetken lämmittelyä, mutta ennen pitkää ryhdyn itsekin puheliaaksi. En ole kovin hyvä lähestymään muita ihmisiä, joten arvostaisin, jos pystyisitte itse tekemään aloitteen. En pure!

Nähdään pian!

# data[].attributes.body
Hei kaikille! Olen Hanne täältä Oulun eteläpuolelta maaseudulta. Olen työskennellyt jo 24 vuotta turvallisuusalalla, mm. lasten ja nuorten sekä lähisuhteisiin liittyvien haasteiden parissa ja opiskeluni suoritan luottavaisin mielin työni ohessa.

Vapaa-aikani kuluu pääasiassa koiraurheilun, mutta myös kaikenlaisen muun liikunnan parissa, jos en sitten ole möyrimässä pihamaalla jonkun projektin äärellä. Erityisesti kuntosali ja juokseminen ovat lähellä sydäntäni, mutta aika-ajoin innostun myös kuvataiteista ja maalaan tauluja, jotka päätyvät yleensä varaston uumeniin.

Kotona on ollut hevosia, rotukissoja ja koiria, mutta nykyisin ainoastaan koiria italianvinttikoirasta dobermanniin. Niiden kanssa tulee treenattua eri lajeja ja reissattua kisamatkoilla ja vähän näyttelyissäkin.

Omasta opiskelustani on jo aikaa, mutta opin parhaiten päästettäni soveltamaan oppimaani käytäntöön. Olen vilkas luonne, joten mielelläni jaksotan lukemista pätkiin, ja teen muistiinpanoja ja tiivistelmiä. Ryhmissä olen aktiivinen osallistuja, joustava ja positiivinen :)

# data[].attributes.body
Hei vaan!

Olen Sanna, asustelen Oulussa ja aloitan pitkästä aikaa opiskelemaan. Olen tehnyt työuraa täällä Oulussa peruskoulussa koulunkäynninohjaajana ja iltapäivätoiminnassa. Oppilaita tullut kohdattua kaikenlaisia ja kaikenikäisiä, viimeisemmät vuodet vaativan erityisen tuen ryhmissä. Pohjakoulutukselta olen tekstiilialan artesaani ja myöhemmin opiskellut ohjaajan ammattitutkinnon.

Vapaa-aikoina tykkään pelata erilaisia pelejä, erityisesti videopelit ovat lähellä sydäntä. Lisäksi nautin erilaisista käsitöistä ja kokkailla/leipoa uusia reseptejä. Nautin kovasti luonnosta, jonka seuraksena katselenkin mieluummin erilaisia luontodokumentteja, kuin perus tv-ohjelmia.

Olen enemmän käytännön oppija, mitä tekstien lukija. Pidän siitä, että teoriat voi laittaa käytäntöön ja toivon saavani rakentavaa palautetta opiskelujeni aikana. Myös pienet tauot tukee jaksamistani. Mikäli aihe on erittäin kiinnostava, olen täysillä mukana alusta loppuun saakka. Olen hitaastilämpeävä persoona ja aluksi saatan vaikuttaa hiljaiselta tyypiltä. Kunhan tutustun uusiin tyyppeihin ja varsinkin kiinnostuksenkohteet täsmää, alkaa ääntä ja puhetta löytymään.

# data[].attributes.body
Hei!

Olen Piia Raahesta. Lukion jälkeen olen käynyt kauppaopiston ja harhaillut pari vuotta tuotantotalouden opinnoissa tekullakin. Opiskelin aikuisiällä lähihoitajaksi ja suoritin Kehitysvamma-alan ammattitutkinnon.

Olen työskennellyt sote-alalla ensin osastonsihteerinä ja sen jälkeen hoitotyössä. Vuodesta 2012 lähtien olen ollut kehitysvammaisten ympärivuorokautisessa palveluasumisessa vammaisohjaajana. Viimeiset 2,5 vuotta olen toiminut yksikön tiimivastaavana. Toimenkuvani muuttuu alkuvuodesta, kun siirryn helmikuussa kehitysvammaisten toimintakeskukseen. Sosionomiksi opiskelen siis työn ohessa.

Vapaa-aika menee pitkälti perheen kanssa ja arjen pyörityksessä. Ulkoilen ja pelailen myös lentopalloa silloin tällöin. Välillä lösähdän väsyneenä sohvan nurkkaan. Jos kädet kestäisivät, neuloisin villasukkia ja lapasia urakalla.

Edellisestä opiskelusta on aikaa 10 vuotta. Aiemmin olen oppinut parhaiten kuuntelemalla ja katsomalla. Opiskelun aloittaminen pitkän tauon jälkeen vähän jännittää, mutta odotan myös innolla, mitä uutta opin.

Työ on opettanut paljon siitä, miten tulla toimeen erilaisten ihmisten kanssa, sopeutua erilaisiin yhteisöihin ja toimia sidosryhmien kanssa. Minua innostaa ja palkitsee se, kun pystyn ratkaisemaan eteen tulevia vaihtelevia ja yllätyksellisiäkin tilanteita ja saan arjen sujumaan.

# data[].attributes.body
Hei kaikille!

Olen Janita, 28-vuotias ja asustelen Oulun kupeessa, Päivärinteellä. Olen valmistunut lähihoitajaksi vajaa 10 vuotta sitten, suuntautumisena sekä vanhustyö että varhaiskasvatus. Molemmista osa-alueista on kertynyt kokemusta noin viitisen vuotta. Tällä hetkellä työskentelen varhaiskasvatuksessa ja suoritankin nämä tulevat opinnot työn ohessa, kuitenkin lyhennetyllä työajalla.

Vapaa-aikani kuluu kuntosalin sekä juoksun parissa. Minulla on myös 7- ja 5-vuotiaat pojat, joten tekeminen ei ainakaan lopu kesken 🙂 Olen aiemmin opiskellut noin vuoden Oamkilla tradenomi opintojen parissa, mutta kiinnostukseni on enemmän ihmisläheisessä työssä. Näissä tulevissa opinnoissa minua kiinnostaa aikuissosiaali- ja kriisityö, sekä haluaisin perehtyä tarkemmin vähäosaisuuteen sekä sen vaikutuksiin yhteiskunnassa.

Opin parhaiten hakemalla tietoa itse ja kokoamalla sen yhteen esimerkiksi esseiden muodossa. Lisäksi minulle on tärkeää että saan aikatauluttaa omat opintoni, mutta mielelläni myös toimin ryhmässä, jotta vastuuta ja oppia voi jakaa myös toisten kanssa.

# data[].attributes.body
Heippa!

Olen Anna, 31-vuotias ja asun Haapavedellä. Toisen asteen tutkintoja olen käynyt kolme: olen koulutukseltani lastenohjaaja, kokki ja luonto-ohjaaja. Kaikkein omimmillani olen kuitenkin työssäni lasten ja perheiden kanssa, ja kokemusta varhaiskasvatuksesta minulla on melkein kymmenen vuotta. Työhistoriassani on kyllä myös erilaisia kokemuksia, kuten liikennevalon vaihtamista tietyömaalla ja puun istutusta Kittilässä, ja nekin ovat varmasti jotakin opettaneet. Kaksi muuta koulutusta näkyy vahvasti harrastuksissani, sillä tykkään leipoa ja viettää aikaa retkeilyn ja vaelluksen parissa. Monenlaista liikuntaa harrastan myös, ja olen kohta 1-vuotiaan tytön äiti.

Olen ajatellut aina, että opin parhaiten käytännön kautta, mutta viime aikoina tekemäni opinnot avoimen yliopiston kautta ovat saaneet minut huomaamaan että myös perinteinen luentotyyppinen opiskelu ja itsenäinen tiedonhaku sopivat minulle hyvin. Olen utelias oppimaan ja tykkään pohtia asioita eri näkökulmista.

Odotan innolla opintojen alkamista, sillä olen jo pidemmän aikaa halunnut syventää osaamistani. Myös se on kivaa, että on kohta taas ryhmä jonka kanssa jakaa kokemuksia opiskelusta.

Nähdään tammikuussa!

# data[].attributes.body
Hei

Olen Muhoslainen perheenisä, olen työskennellyt rakennusalalla n.10v. Koulutukseltani olen turvallisuusvalvoja.

Olen nauttinut tekemästäni työstä mutta koko työhistoriani ajan olen halunnut tehdä töitä enemmän ihmisten parissa.

Olen opiskellut viimeksi n.10v sitten ja muistan että opiskelumenetelmällä ei ollut minulle niinkään merkitystä kuin sillä että olen motivoitunut ja innostunut oppimaan uusia asioita. Innostun siitä että huomaan osaavani uusia asioita. Olen kiinnostunut elämäntarinoista ja ihmisten ajatusmaailmoista, mutta minulle on haastavaa aloittaa keskustelua oudompien ihmisten kanssa.

Vapaa-ajalla uin ja pyöräilen, kuvaan ja editoin videoita sekä teen polttopuita.

Odotan innolla opiskeluhetkiä kanssanne!

# data[].attributes.body
Moikka!

Olen Iina ja asun Oulussa perheeni kanssa. Koulutukseltani olen merkonomi ja tällä hetkellä työskentelen erityisryhmien asuttamisen parissa vuokrapalvelusihteerinä, jossa olen toiminut kohta viisi vuotta. Työssäni asutamme asunnottomia tai asunnottomuusuhan alla olevia oululaisia. Työni on ihanan monipuolista ja parasta siinä on saada tavata lähes päivittäin eri taustoista tulevia ihmisiä.

Aiemmalta ammatiltani olen leipuri-kondiittori ja se näkyy elämässäni tänä päivänä lähinnä harrastuksen muodossa. Vapaa-aikana tykkään leipoa lasteni kanssa, käydä ryhmäliikuntatunneilla sekä erityisesti seurata kilpailurealitysarjoja telkkarista. Vapaa-aika menee myös paljolti perheen kanssa normiarjen pyörityksessä.

Olen käytännönläheinen ihminen ja koen, että opin asiat parhaiten käytännössä tekemällä. En ajattele oppivani pelkästään kirjoista pänttäämällä, vaan myös keskustelemalla ja ajatuksia pallottelemalla.

Opiskelun aloittaminen pitkästä aikaa ja varsinkin työn ohella on suoraan sanottuna jännittänyt jonkin verran. Odotan kuitenkin innolla uusia haasteita ja varsinkin uusiin ihmisiin tutustumista.

# data[].attributes.body
Hei! Olen Elli, 25-vuotias oululainen. Valmistuin lukiosta 2020, jonka jälkeen olen ollut vaatekaupassa töissä. Opin parhaiten itse tekemällä. Vapaa-ajalla tykkään lukea ja puuhailla koirani kanssa.

# data[].attributes.body
Hei,

Olen 23v ja asun Etelä-pohjanmaalla. Olen käynyt ammattikoulussa talonrakentajan tutkinnon. Tein noin 2 vuotta rakennusalan töitä jonka jälkeen olen työskennellyt Atrialla tuotannossa. Tarkoitukseni on opiskella töiden ohella ainakin ensimmäinen vuosi.

Opin parhaiten käytännön tekemisellä tai näkemisellä. Tykkään laittaa itselleni tavoitteita ja oppia uutta. Vapaa-ajalla tykkään urheilla.

Olen ollut jo kauemman aikaa kiinostunut sosionomiopinnoista joten olen innoissani tulevista opinnoista!

# data[].attributes.body
Hei kaikille :) Olen Saara, 39-vuotias ja viimeisimmältä ammatiltani lähihoitaja. Asun Oulussa ja tänne muutin Kuopiosta syyskuussa 2024.

Aiempia ammatteja minulta löytyy koulunkäynninohjauksen puolelta sekä hiusalalta. Työkokemusta löytyy erilaisista sote-alan työpaikoista (ja toki sieltä hiusalalta, kymmenen vuoden ajalta).

Tässä kuluneen vuoden aikana kävin tutkinnonosan puutarha-alan perustutkinnosta osaolla, josta sain lisätyökaluja työelämään. Opin monella tapaa ja varsinkin itse tekemällä sekä hakemalla tietoa ja selvittämällä asioita.

Minua kiinnostaa erityisesti kuntoutustyö. Kokonaisvaltainen hyvinvointi sekä ohjaustyö asiakkaiden hyväksi ovat sydäntäni lähellä. Omaksi ilokseni liikun, valokuvaan luontoa, hoidan kukkia sekä myös kirjoittaminen on ruvennut kiinnostamaan viime vuosien aikana. Ihan mahtava aloittaa opinnot, tämä on ollut haaveeni pidempään :)

# data[].attributes.body
Hei,

Olen Jutta, 33-vuotias kotiäiti Muhokselta. Skotlannissa asuessani opiskelin varhaiskasvatusta, ja koulutukseltani olenkin varhaiskasvatuksen lastenhoitaja. Päiväkodissa työskentelystä on kokemusta useamman vuoden ajalta sekä Skotlannissa että Suomessa. Skotlannissa asuessani tein töitä myös erityislasten ja -nuorten kanssa. Nyt olen vajaa kolme vuotta ollut pojan kanssa kotona.

Opin parhaiten tekemällä ja käytännön kautta, sekä keskustelemalla. Lasten parissa työskentely on ollut aina lähellä sydäntä, ja on ihana päästä sekä kertaamaan jo ennestään tuttuja asioita, sekä oppimaan paljon uutta ennen työelämään paluuta. Vähän jännittää miten äiti-aivoilla opiskelut sujuu, mutta odotan opiskeluja innolla!

# data[].attributes.body
Moikka!

Olen Merituuli, tuttavallisemmin Merkkari, 43v Taivalkoskelainen. Koulutukseltani olen merkonomi, eläintenhoitaja ja lähihoitaja. Merkonomin töitä olen tehnyt asiakaspalvelutehtävissä n. 10 vuotta. Eläintenhoitajan hommia olen toteuttanut lähinnä kotona omien otusten parissa. Vaihdoin alaa lähihoitajaksi, koska halusin tehdä merkityksellistä työtä. Olen suuntautunut sairaanhoitoon ja huolenpitoon, työskennellen reilun viitisen vuotta ensin vuodeosastolla ja sittemmin kuntoutusyksikössä Pohteen tekemän uudistuksen myötä. Lähihoitajan työn koen edelleen olevan merkityksellistä, mutta mm. jatkuva kiire ja lisääntyvät muut kuin varsinaiset hoitotyön tehtävät saavat tuntemaan riittämättömyyttä ja huonoa omaatuntoa kun työtä ei kerta kaikkiaan ehdi tekemään niin hyvin kuin haluaisi.

Nyt lokakuussa olen pitkän pohdinnan jälkeen vaihtanut työpaikkaa varhaiskasvatuksen puolelle ja tarkoitus on opiskella töiden ohessa varhaiskasvatuksen sosionomiksi. Olen nauttinut valtavasti työstäni lasten parissa! Teen myös edelleen tarvittaessa lähihoitajan keikkaa vanhaan työpaikkaani.

Harrastuksena on lähinnä koirien kanssa lenkkeily ja niiden sekä kissojen kanssa puuhastelu. Ja kaikenlainen liikkuminen sekä lukeminen. Lapset meillä on jo isoja, 19- ja 15 -vuotiaita.

Opin parhaiten tekemällä ja rauhassa lukemalla. Tulen kaikenlaisten ihmisten kanssa hyvin toimeen, olen rauhallinen ja aika hiljainenkin tyyppi. Haluan hoitaa asiat ja tehtävät sitä mukaa kuin ne tulee. Tekemättömät hommat stressaa.

Opiskelumotivaatio on kova, mutta toki vähän hirvittää töiden ohessa opiskelu, että miten sitä jaksaa ja saa ajan riittämään kun töissä käynti on kuitenkin välttämätöntä. Odotan innolla:)

Nähdään tammikuussa!

# data[].attributes.body
Terve! Olen Justus 26 vuotta ja Oulusta. Olen valmistunut lähihoitajaksi 2018 ja työskentelen viidettä vuotta kotihoidon ympyröissä. Kokemusta löytyy kolmen lukuvuoden ajalta myös koulunkäynninohjaajan sekä iltapäiväkerho-ohjaajan tehtävistä. Opin parhaiten tekemällä asioita itse sekä näkemällä. Omina vahvuutenani koen pystyväni nopeasti muuttumaan eri tilanteissa ja joustavasti sekä työskentelemään ryhmissä ja itsekseenkin. Työkokemukseni niin nuorten kuin vanhusten parista on antanut paljon ja näyttänyt elämänjanaa molemmista päistä.

# data[].attributes.body
Hei. Olen Laura, 25-vuotias oululainen. Olen valmistunut tarjoilijaksi ammattikoulusta 2020 ja sen jälkeen tehnyt vähän aikaa tarjoilijan töitä, mutta lopetettuani työt tarjoilijana ja muutettuani Ouluun, olen työskennellyt noin 4 vuotta erilaisissa siivousalan töissä. Viime opinnoista on siis ehtinyt vierähtää hetki, mutta olen innoissani päästessäni opiskelemaan taas pitkästä aikaa. Opin parhaiten itse tekemällä. Vapaa-ajalla tykkään viettää aikaa ystävien ja perheen kanssa, puuhailla koirani kanssa sekä opiskella uutta kieltä.

# data[].attributes.body
Heips! Olen 21-vuotias. Olen 2023-vuonna valmistunut lähihoitajaksi, lasten ja nuorten osaamisalalta. Työkokemusta löytyy laajalta rintamalta varsinkin erityisen tuen tarpeisten kanssa. Joka kesä työskentelen erityislasten kanssa, ja tällä hetkellä olen töissä varhaiskasvatuksessa alle 3- vuotiaiden ryhmässä. Jatkan tammikussakin tässä työpaikassa, joten jännittää miten onnistuu täyspäiväinen työ ja opiskelut samalla.

Asustelen Kellon Kiviniemessä, omistan myös kaksi bordercollieta, Edi ja Queeny ❤️ Harrastan salibandyä ja tykkään paljon urheilla.

Parhaiten opin käytännön tekemisellä, näkemisellä sekä kirjoittamalla. En oikein ole ”pänttääjä” tyyppiä. Odotan innolla opintoja ja uusiin ihmisiin tutustumista!

Tammikuussa nähdään 🥰

# data[].attributes.body
Moi! Olen Aida, 23-vuotias ja asun Kouvolassa. Valmistuin ylioppilaaksi 2021 ja olen siitä asti tehnyt töitä eri päiväkodeissa. Jatkossakin haluaisin työskennellä lasten kanssa, joko varhaiskasvatuksessa tai lastensuojelussa, ja siksi hainkin nyt sosionomiksi. Töiden ohella ajattelin jatkaa keikkailua päiväkodeissa, mutta pääsääntöisesti keskityn opintoihin.

Vapaa-ajalla harrastan thainyrkkeilyä, juoksen ja käyn salilla. Tykkään myös matkustella ja vietän paljon aikaa ystävien ja perheen kanssa.

Opin parhaiten käytännössä tekemällä ja näkemällä. Tykkään ennemmin työskennellä yksin, mutta ryhmätyötkin onnistuvat.

# data[].attributes.body
Moi!

Olen 22-vuotias ja asun Oulussa. Valmistuin lukiosta vuonna 2022, jonka jälkeen olen ollut kaupassa töissä ja aion jatkaa töitä koulun ohella.

Opin parhaiten käytännön tekemisellä. Sosionomi opinnot on kiinnostanut jo pidemmän aikaa, varsinkin lastensuojelu- ja kriisityö.

Vapaa-ajalla tykkään lukea, ulkoilla ja viettää aikaa kavereiden kanssa.

Odotan opintoja ja uusiin ihmisiin tutustumista innolla!

# data[].attributes.body
Heippa hei. Olen Liisa, nelikymppinen etsiskelijä. Olen valmistunu Lapin yliopistosta viime vuosikymmenelä, pääaine oli sosiologia, ja nyt on kiva päästä sitte sosionomian maailmhan ja siirtämhän fokusta yhteiskunnasta ja rakenteista vähän enemmän sinne yksilönki suunthan.

Työskentelen tällä hetkelä järjestösihteerinä ja viestijänä Huoma – Henkirikoksen uhrien läheiset ry:sä, ja sieltäki olen muutaman vuoden aikana saanu paljon hyviä oppeja. Aiemmin olin muutaman vuoden mm. tekemäsä viestintää Hyvän mielen talolla. Sihteeröintitöitten lisäksi olen kevytyrittäjä: ohjaan mm. kirjotuskursseja ja tarjoan ratkasukeskeistä lyhytterapiaa. Pitkän tähtäimen tavote, johon nämä opinnotki liittyy, on, että pääsisin opiskelemhan psykoterapiaa ja että ehtisin niitä hommia tehä sitte vielä vanhoila päiviläni.

Opin parhaiten rauhallisesa tahisa, rauhasa asioihin perehtymälä. Rehellisyyen nimisä täytyy sanoa, että ryhmätyöt ei ole se mulle mielusin työskentelymuoto, sillä pidän selkeistä raameista ja aikatauluista, mutta sitte toishalta siittä, että muistethan vaihtaa kuulumisiaki ennen töihin tarttumista. Psykologinen turvallisuus on mulle tärkiää. Tärkiää on myös hyvä johtajuus, johon kuuluu sekä jämäkkyys että sosiaalinen notkeus - tai siis semmonen kiva kannustaminen ja kiinnostus muita kohtaan. Itsereflektio on täsä prosessisa ja muutenki tärkiää, siittä kun harvoin on haittaa. Päinvastoin.

Minua innostaa uuen oppiminen, tietty, ja uusien kokemusten ettiminen. Tykkään pelata pelejä (lautapelejä ja videpelejä), kirjottaa ja kokkeilla uusia ruokareseptejä. Kesäsin viherpeukaloharrastus opettaa kärsivällisyyttä, pettymyksensietokykyä ja irtipäästämisen taitoa, ko kaalikoit syö paksoit ja lopulta yöpakkaset päättää satokauen.

Vahvuuksia on ainaki kirjottaminen, reflektointi, kaikenlainen tuumoilu monesta näkökulmasta ja ylipääthän semmonen asenne että otethan selevää! Alottaminenhan se on vaikiaa, mutta ko vain saa prosessin käynthin ja luottaa siihen (siis proseshin) niin kyllä kaikki mennee ihan hyvin. Helvi Juvosen yhesä runosa on kauhian hyvin sanotettu uteliaisuus ja toishalta semmonen rauhallinen maltillisuus, jokka molemmat toivottavaati pystyy säilyttämhän täsä muuttuvasa maailmasa:

"Tänään jos ymmärrä emme,

on viisaampi huomisemme,

ja aamu selkeä lie."

# data[].attributes.body
Moi kaikille ☺️

Olen Katja ja asustelen Oulussa Kaukovainiolla.

Olen koulutukseltani lähihoitaja ja suuntautunut vammaisalaan. Vammaisalalla olen työskennellyt useita vuosia erityisesti autismin kirjon asiakkaiden parissa. Olen työskennellyt myös varhaiskasvatuksessa erityistä tukea tarvitsevien lasten kanssa. Sekä keikkaa olen myös tehnyt vanhuspuolella.

Reilu vuosi sitten muutettiin pk-seudulta tänne Ouluun mun kotikonnuille.

Arki on tällä hetkellä hyvin hektistä 2 pienen lapsen kanssa 😅

Vapaa-ajalla tykkään liikkua luonnossa, mökkeillä, käydä salilla ja kierrellä kirppareita.

Parhaiten opin uusia asioita käytännössä tekemällä ja kokeilemalla. Opin myös kuuntelemalla muita ja teen itselleni muistiinpanoja. Tykkään myös etsiä tietoa eri paikoista sekä keskustella muiden ihmisten kanssa ja opin myös sitä kautta paljon. Mielestäni tulen hyvin toimeen erilaisten persoonien kanssa.

Eniten opiskelussa jännittää kirjoittaminen esim esseet.

Odotan innolla opiskelujen alkua ☺️

# data[].attributes.body
Moikka!

Olen Heini, 20-vuotias ja asun Haukiputaalla. Olen valmistunut lähihoitajaksi, lasten ja nuorten osaamisalalta vuonna 2023.

Aloitin työt varhaiskasvatuksessa 2023 helmikuussa. Lähihoitaja opinnot suoritin loppuun oppisopimuksella. Tällä hetkellä työskentelen 3-4 vuotiaiden ryhmässä. Tarkoituksena olisi opiskella täysin töiden ohella.

Vapaa-ajalla tykkään viettää aikaa kavereiden sekä perheen kanssa mm, ulkoillessa ja käsitöitä tehdessä.

Opin parhaiten käytännön tekemisellä sekä muistiinpanoja tehden. Odotan innolla opintojen alkamista!

# data[].attributes.body
Moikka!

Olen Minttu 34v. ja asustelen Ruukissa ison perheeni kanssa. Kuuden lapsen ja aviomiehen lisäksi perheeseemme kuuluu kolme koiraa, kuusi kissaa, gerbiilejä, aksolotleja ja kaloja, joten vapaa-ajan ongelmia ei ole. 😊 Mikäli vapaa-aikaa kuitenkin ilmaantuu, tykkään käydä festareilla ja keikoilla, sekä nähdä ystäviäni. Tutustun helposti uusiin ihmisiin ja melkein joka festareilta tarttuu elämään yleensä uusia kavereita.

Olen koulutukseltani lapsiin ja nuoriin suuntautunut lähihoitaja. Olen työskennellyt vuodesta 2015 asti varhaiskasvatuksen lastenhoitajana. Muutama vuosi sitten kokeilin siipiäni lapsiperhepalvelu -yrittäjänä, mutta huomasin melko pian, että yksinyrittäjyys ei ole minun juttuni. Kaipaan ympärilleni ihmisiä ja työkavereiden puuttuessa en kokenut yrittäjyyttä mielekkääksi, joten palasin töihin päiväkotiin. Sosiaaliala on kiinnostanut minua aina ja olenkin haaveillut sosionomiopinnoista jo useamman vuoden.

Opin asioita nopeasti ja monella eri tavalla. Olen kokenut opiskelun itselleni helpoksi, kun aihe on kiinnostava. Haluan tehdä asiat huolellisesti ja siksi jännitänkin ryhmätöitä, kuinka toisten kanssa loksahtaa työskentelytavat ja tavoitteet kohdilleen. Uskon, että jännitys on kuitenkin turhaa. Jäin päiväkotityöstäni kokonaan pois nyt joulukuussa ja aion keskittyä täysipäiväisesti opiskeluun seuraavat 3,5 vuotta.

Ps. Heikkouteni on olematon suuntavaisto, joten tulen kyselemään teiltä joka välissä, minne päin kampuksella seuraavaksi pitää suunnistaa tai missä se uloskäynti nyt olikaan.

# data[].attributes.body
Moi! Oon Eerika 20v ja asun Oulun Toppilansalmessa, mutta oon Mikkelistä kotoisin. Valmistuin lukiosta viime vuonna ja tein nyt syksyn töitä Oulun Sakalla. Oon myös tehny mm. maalaushommia, kotisiivousta, hotellin asiakaspalvelua, lastenhoitoa, koulunkäynninohjaajan sijaisuuksia ja somehommia.

Vapaa-ajalla viihdyn parhaiten ihmisten seurassa sekä urheiluhommissa. Käyn tällä hetkellä kuntosalilla, mutta oon harrastanut voimistelua noin kymmenen vuotta. Tykkään paljon lapsista ja haaveilen tulevaisuudessa omasta perheestä. Oon spontaani ja aktiivinen tyyppi, innostun monenlaisista uusista jutuista, mutta pidän myös tavallista, toimivaa arkea tosi tärkeenä.

Opin parhaiten käytännönläheisesti. Tykkään hyödyntää oppimisen tukena mahollisimman paljon havainnollistavia kuvia, videoita ja esimerkkejä sekä keskustella muiden kanssa asioista. Lähden hyvillä mielin opiskeluja kohti ja toivon myös että koulusta löytyis opiskelukavereita! Musta on kiva, että meitä näyttää olevan aika eri ikäsiä ja eri elämäntilanteissa olevia tyyppejä.

# data[].attributes.body
Terve!

Olen Sami, 32-vuotias kempeleläinen. Koulutustaustaa löytyy lukion lisäksi koulunkäynninohjaajan ammattitutkinto, sekä vammaisalan erityisohjaajan erikoisammattitutkinto. Työskentelen tällä hetkellä kuudetta vuotta koulunkäynninohjaajana, sitä ennen hurahti viitisen vuotta varhaiskasvatuksen puolella erilaisilla työnimikkeillä Oulua ja Kempelettä kierrellen.

Vapaa-aika menee pääasiassa 20kk taaperon kanssa puuhaillen, salibandyä pelaten ja ajan salliessa myös musiikin parissa.

Koen oppivani parhaiten itsenäisesti opiskellen ja työskennellen. Omia vahvuuksia on aina vaikea lähteä etsimällä etsimään, mutta koen olevani hyvä loogisessa päättelyssä.

# data[].attributes.body
Heippa!

Olen 20-vuotias ja asun Torniossa. Valmistuin lukiosta 2024, jonka jälkeen olen työskennellyt vaatekaupassa. Vaatekaupassa työskentelyn ohessa suoritin myös liiketoiminnan erikoisammattitutkinnon kaupan osaamisala. Aion jatkaa töitä myös opiskeluiden ohella. Vapaa-ajalla tykkään viettää aikaa ystävien kanssa sekä käydä salilla. Minulla on myös kaksi kissaa.

Opin parhaiten käytännössä, näkemisellä sekä kirjoittamalla muistiinpanoja. Ihmisten ja erityisesti lasten kanssa työskentely on aina kiinnostanut minua. Olen todella innoissani koulun aloituksesta, valmis oppimaan kaikkea uutta sekä tapaamaan uusia ihmisiä!

# data[].attributes.body
Hei kaikki!

Olen Tanja, 36-vuotias tullista tullut mutta täällä jo kohta puolet elämästäni viettänyt oululainen. Koulutustaustaltani olen filosofian maisteri (englantilainen filologia) ja olen lisäksi suorittanut yrittäjän ammattitutkinnon. Työuran varrelle mahtuu monenlaista kurssisihteeristä kaupan kassaan ja lähtöselvitysvirkailijasta henkilökohtaiseen avustajaan, mutta viime vuodet olen yrittänyt yrittää omassa elämys- ja ohjelmatuotantofirmassani, jossa pääpainona ovat sadut, fantasia, historia ja pelillisyys - toisin sanoen tarinat, joita me ihmiset olemme aina kertoneet toisillemme.

Vahva halu auttaa ihmisiä ja jättää maailma edes vähän paremmaksi paikaksi on ollut läsnä elämässäni aina, ja siksi olen viime vuosina herännyt siihen, että sosionomia voisi olla se minulle parhaiten sopiva ala. Erityisesti olen tällä hetkellä kiinnostunut nuoriso- ja vammaistyöstä, mutta oman vauvan saamisen myötä myös vaka-puoli on alkanut (kumma kyllä :D) eri tavalla kiinnostamaan. Aika näyttää, mihin sitä päädytään!

Vapaa-ajalla harrastan pöytäroolipelejä ja nautin arjesta perheen ja läheisten kanssa. Silloin kun meidän seitsenkuinen sallii, yritän opetella milloin mitäkin uutta käsityötaitoa, usein kyseenalaisella menestyksellä.

En osaa nimetä yhtä tapaa, millä omaksun tietoa parhaiten, mutta tiedän motivaationi pysyvän parhaiten yllä vuorovaikutuksessa toisten kanssa, vaikka kykenenkin hyvin myös itsenäiseen työskentelyyn. (Tämä tarve ja kyky yhteisöllisyyteen on ollut melkoinen oivallus aikuisiässä kaltaiselleni introverttiyteen taipuvaiselle nörtille!)

Vahvuuksikseni on eri tilanteissa nimetty ainakin mielikuvituksellisuus, kielellinen ilmaisu, tiimityöskentelytaidot ja organisaatiokyky.

Nähdään aloitusviikolla!

# data[].attributes.body
Terve!

Olen Hanna, alun perin oululainen, mutta viimeiset 25 vuotta olen asunut Helsingissä. Täytän maaliskuussa 50v, eli olen liian nuori olemaan vanha ja liian vanha olemaan nuori, mutta aina on hyvä aika opiskella uutta. Olen kielten maisteri, ja opettanut italiaa aikuisopetuksessa suurimman osan työuraani. Kyllästyin ainaisiin pätkäsopimuksiin ja päätin jokunen vuosi sitten opiskella uuden ihmisläheisen ammatin, jossa vakituisia töitä saisi varmuudella. Valmistuin pari vuotta sitten lähihoitajaksi ja olen siitä lähtien ollut töissä kotihoidossa. Työ on tosi antoisaa, mutta eteenpäin houkuttaa mennä tällä uudellakin alalla, ja sosionomiopinnot tuntuvat hyvältä jatkolta. Haluaisin jatkossakin tehdä töitä vanhusten parissa. Vapaa-aika kuluu perheen ja koiran kanssa, metsälenkeillä, keikoilla, ukulelea soitellen, käsitöitä tehden, kirppiksiä kierrellen ja hyviä leffoja ja sarjoja katsellen. Olen aina tykännyt opiskelusta ja osaan tarttua olennaisiin asioihin. Olen avoin, minusta on kivaa tutustua uusiin ihmisiin. Ystävällisyydellä ja huumorilla pääsee pitkälle! Suhtaudun elämään myönteisesti ja odotan innolla opintojen alkamista uusien opiskelukavereiden kanssa!

# data[].attributes.body
Moikka kaikille!

Olen Sanna, tällä hetkellä asustelen Kuopiossa perheeni kanssa. Koulutukseltani olen varhaiskasvatuksen lastenohjaaja, vaatetusalan artesaani sekä taidelukiosta ylioppilas. Tällä hetkellä työskentelen täyspäiväisesti päiväkodissa alle 3v. ryhmän vakaopettajana. Open hommia olen saanut tehdä nyt kolmatta kautta, aiemmin olin lastenhoitajana päiväkodissa noin seitsemän vuotta ja olen toiminut myös perhepäivähoitajana sekä lastenhoitajana perheessä. Varhaiskasvatus on minulle sydämen työtä. Olen työskennellyt vakassa kaiken ikäisten kanssa, 0-6v. Olen ollut myös koulun puolella alkuopetuksessa koulunkäynninohjaajana. Jatko-opintoja olen suunnitellut jo useamman vuoden, mutta erinäisistä elämäntapahtumista johtuen opinnot ei ole ollut aiemmin mahdollista.

Vaatetusala on jäänyt lähinnä harrastukseksi. Välillä on mukava ommella omalle perheelle vaatteita, päiväkodille roolivaatteita ja korjaukset onnistuu näppärästi. Taiteita tulee kuitenkin enemmän harrastettua, koska se on minun ja puolisoni yhteinen harrastus. Taidenäyttelyt, piirtäminen ja maalaaminen. ❤ Liikunta on myös lähellä sydäntäni, olen aktiivinen liikkuja niin ulkoillen lenkillä kuin salilla tai pilateksessa. Olen myös ohjannut vuosia lasten, nuorten ja aikuisten liikuntaryhmiä, lähinnä tanssiliikuntaa sekä aikuisille kuntoliikuntaa.

Opin parhaiten ehkä itsenäisesti, itse asiaa tutkien ja pohtien. Aiheeseen yleensä perehdyn pohjamutia myöten, hyvin perinpohjaisesti, koska haluan tietää asiasta kunnolla enkä vain pintaraapaisua vaikka se joskus ehkä riittäisikin. Yleensä opin nopeasti, mutta en ole ollut kovin hyvä istumaan pitkillä luennoilla, joten itsenäinen opiskelu on sopinut minulle hyvin. Tarvitsen opiskelun ohelle aktiivista tekemistä, joten käyn töissä. Töissä voin myös suodattaa uutta oppimaani suoraan työelämään. Ryhmätyöt vähän jännittää, koska tarvitsen itse yleensä aikaa toisiin tutustumiseen ennen kuin ns. uskallan avautua. En siis ole ensimmäisenä äänessä. Toisaalta töissä yhteistyö eri ihmisten kanssa, asiakkaiden tai yhteistyö tahojen kanssa, ei ole tuottanut mitään ongelmaa. Ihmisläheinen työ on juuri sitä mitä haluan tehdä.

Minun vahvuuksiksi on sanottu empaattisuus, taiteellisuus, sosiaalisuus ja periksiantamattomuus. Lisäksi töissä vahvuuksiin kuuluu läsnäolo lapsille, oppimisympäristöjen suunnittelu ja lasten vasujen kirjoittaminen.

Innolla odotan uutta ja uusia mahdollisuuksia!

Nähdään aloitusviikolla! 😊

# data[].attributes.body
Hei vain!

Olen Iida, 25-vuotias, kahden pienen lapsen äiti. Olemme juuri muuttaneet Kempeleeseen, mutta Oulun alueella olemme jo muutamia vuosia asuneet. Täytyy silti sanoa, että Oulussa en osaa edelleenkään kulkea ilman Mapsia 😅

Olen työskennellyt varhaiskasvatuksessa viitisen vuotta, lastenhoitajan ja avustajan rooleissa. Lukion kävin ensin ja lastenohjaajaksi opiskelin oppisopimuksella perään. Myös mm. perintäpuolella on tullut käytyä uraa kokeilemassa.

Opin parhaiten lukemalla, pitäisi kyllä ehkä kehitellä jokin muistiinpanotekniikka lisäksi! Koen, että minulla on aika hyvä näkömuisti. Vahvuuksiani ovat empaattisuus ja sosiaalisuus, olen aika rohkea juttelemaan ☺️

Sosionomiksi halusin jo lukion jälkeen, mutta koulupaikkaa ei sillon irronnut. Nyt päätin yrittää uudestaan ja olen innoissani tulevista opinnoista! Juuri nyt haaveilen, että jollakin tavalla voisin pysyä lapsiperheiden kanssa tekemisissä työssäni. Vaihtoehtoisesti myös aikuissosiaalityö ja mielenterveyspuolen hommat kiinnostaa!

# data[].attributes.body
Moi,

Olen Saaga 23v Pudasjärveltä. Asun poikaystäväni ja Unto kissan kanssa. Olen kotoisin Muhokselta ja asunut myös Oulussa.

Olen töissä tavaratalossa ja jatkan töitäni siellä myös opiskelun ohessa. Aikaisemmin olen tehnyt töitä erikoisurheiluliikkeessä, sekä verkkokaupan toimistossa. Valmistuin merkonomiksi vuonna 2021.

Nyt etsin ammattia joka voisi oikeasti kiinnostaa ja jonka kokisin merkitykselliseksi itselleni. Haluaisin työskennellä erityisesti lastensuojelun parissa.

Opin parhaiten käytännössä tekemällä sekä kuuntelemalla.

Vapaa-aikani vietän perheen ja ystävien kanssa, urheilemalla ja luonnossa liikkumalla.

Nähdään!

# data[].attributes.body
Moikka kaikille!

Olen Kati, reilu nelikymppinen oululainen.

Oulussa olen asustellut muutaman vuoden, joten pikkuhiljaa on kaupunki tullut tutuksi 😅

Aloitan opiskelut vuosien ja vuosien tauon jälkeen ja tarkoituksenani on ainakin alkuun opiskella työni ohessa. Opiskelujen aloittaminen jännittää, mutta odotan innolla uusiin ihmisiin tutustumista, uuden oppimista ja uusia haasteita.

Aiemmalta koulutukseltani olen lähihoitaja ja sen jälkeen kouluttauduin nuoriso-ohjaajaksi. Työurani olenkin tehnyt pääsääntöisesti nuorten parissa esim. nuorisotiloilla, erilaisia ryhmiä ohjaten jne. ja viimeiset vajaa 10v olen toiminut koulunkäynninohjaajana erityistuella opiskelevien yläkoululaisten kanssa ja pidän työstäni kovasti! 😊

Vapaa-aikaani vietän paljon kotona perheeni ja kahden kissamme kanssa. Toinen kissoistamme on näyttelyissä kulkenut rotukissa ja toinen kodinvaihtajana meille aikuisiällä muuttanut maatiaiskolli. Eläintensuojelu ja auttaminen onkin lähellä sydäntäni, samoin piirtäminen, maalaaminen, valokuvaus ja leipominen sekä kielten ja maantiedon opiskelu. Vastapainona kotona ololle tykkään ulkoilla luonnossa, uida ja käydä esim. keikoilla.

Aiemmin olen oppinut parhaiten kuuntelemalla ja katsomalla, myös keskustelemalla ja ajatuksia jakamalla koen oppivani hyvin.

Pian nähdään! 😀

# data[].attributes.body
Hei,

Olen Hanne, 28v. Opiskelusta kulunut jo pitkän aikaa, niin hieman jännittää, mutta innoissani olen mahdollisuudesta taas opiskella. Olen luonteeltani introvertti, joten lämpeän ehkä porukassa hitaammin. Opin kuitenkin parhaiten työssä tekemällä ihmisten parissa.

Hiljaisesta luonteesta huolimatta työskentelen mielelläni ihmisten parissa. Yllätin itsenikin kun työkokemusta alkoi kertyä ryhmänojaus alalta vuosien varrella (mm. mielenterveyskuntoutujien, vanhusten ja kehitysvammaisten parissa). Siispä lähdin hakemaan sosionominopintoja vastaavan työn pohjaksi.

Asun yksin Tampereella. Aikani täällä vietän käsitöiden parissa, tai ystävien kanssa etänä pelaillen.

# data[].attributes.body
Heippa kaikki! Mie oon Sirkku. Alunperin tuolta Rovaniemen pohjoispuolelta kotoisin oleva 89-syntynyt neitokainen. Muutaman vuoden kestävän mutkan kävin Levitunturilla seikkailemassa, kunnes tieni toi minut tänne Oulun seudulle. Täällä enemmän ja vähemmän vaikutettu v.2016 lähtien.

Opiskelin aikoinaan soveltavaa psykologiaa Lapin yliopistossa, mutta työelämä ja ravintola-ala vei nuoren naisen mennessään. Kokemusta ravintola-alalta alkaa olemaan kertynyt jo yli 15 vuoden ajalta.

Vapaa-ajalla nukun, neulon, chillailen vaaleanpunaisessa kaksiossani, tai sisustelen menemään. Viihdyn myös paljon Rovaniemellä, jossa minulla edelleen asustelee perhe ja kummikoiruli. Jos oikein hulluksi heittäydyn (kesäisin), niin riekun festareilla tai rokkikeikoilla. Musiikki on lähellä sydäntäni.

Opin parhaiten kuuntelemalla ja käytännössä. Lukeminen on aivan jees, mutta vilkkaan mielenjuoksuni ansiosta keskittyminen välillä kärsii ja huomaan miettiväni kohta tiskaamista yms…

Vaikka työssäni joudun kovasti puhumaan ja olemaan äänessä, viihdyn hirveän hyvin myös hiljaa ja omaan myös varovaisen ja ujon puolen.

Psykologia ja ihmisen mieli kiinnostaa edelleen hirveästi, vaikka elämä vei vuosiksi opinnoista pois.

Nähdäänpä pian! 😊🥳

# data[].attributes.body
Moikka!

Olen Venla 19-vuotias Kainuulainen. Valmistuin Lastenohjaajaksi 2024 ja heti valmistumisen jälkeen olen tehnyt töitä varhaiskasvatuksen parissa. Olen työskennellyt pienillä sekä isommilla ja pienennetyssä ryhmässä. Tarkoitukseni on opiskella työn ohessa.

Vapaa-ajalla tykkään viettää aikaa perheeni ja ystävien kanssa ja ulkoilla.

Opin parhaiten kuuntelemalla, tekemällä ja lukemalla. Omia vahvuuksiani on sosiaalisuus ja rauhallisuus. Odotan innolla opiskelua ja uusia haasteita.

# data[].attributes.body
Hei,

ja hyvää uutta vuotta kaikille! Minä olen Kaija, ikää minulla on pian 49v ja asun Kiimingissä. Koulutukseltani olen koulunkäyntiavustaja ja lähihoitaja. Vuodesta 2005 lähtien olen työskennellyt ohjaajana vaativaa erityistä tukea tarvitsevien lasten ja nuorten kanssa. Työni koen erittäin mielekkääksi ja erityisesti yläkouluikäisten nuorten kanssa työskentely on se “mun juttu”.

Minua innostaa uuden oppiminen ja oman ammattitaidon kehittäminen. Parhaiten opin kuuntelemalla ja keskustelemalla. Luonteeltani olen rauhallinen, huumorintajuinen ja luotettava, vahvuuksiani on puolestaan toisten aito kuunteleminen ja kaikkien tasapuolinen arvostaminen.

Ensi viikolla nähdään!

# data[].attributes.body
Hei kaikille!

Olen Hilla, 41-vuotias kajaanilainen, yhden pojan äiti. Nyt kun ainokainen lapsonen on muuttanut omilleen, on vihdoinkin minun aikani aloittaa opiskelut. Perhettä asuu Oulussa, joten Oulu opiskelupaikkakuntana oli luonnollinen ja helppo valinta, vaikkakin välimatkaa täältä kotoa Kajaanista tuleekin.

Olen ylioppilas ja lähihoitaja, viimeisimmät 13 vuotta työskennellyt kotihoidossa. Pari viime vuotta tehnyt lähinnä toimistotöitä, työnjakoa ja etähoivaa. Vuorotyön ohella aloitan opiskelut, joten kiirettä ja haasteita varmasti tulee pitämään.

Parhaiten opin tekemällä ja käytännössä, lukeminen ja ”pänttääminen” ei ole niinkään oma juttuni. Opin kuitenkin helposti, jos aihe on mielenkiintoinen. Toivottavasti opiskelutahti on sellainen, että vielä tällä iällä pysyy kärryillä.

Vapaa-aikana tykkään ihan vaan olla ja lepäillä, reissata mahdollisuuksien mukaan, nähdä ystäviä ja olla perheen kanssa.

# data[].attributes.body
Hei

Olen Heli Haukiputaalta. Valmistuin lähihoitajaksi 2021 ja siitä lähtien olen työskennellyt kotihoidossa. Opiskeluaikana työskentelin eri yksiköissä mutta kotihoito oli lopulta se, joka eniten veti puoleensa. Työ on monipuolista ja osaamisala laaja.

Ihmisläheisen työn tunnen eniten omakseni. Itseni kehittäminen ja uuden oppiminen on viime vuosina kiinnostanut erityisen paljon, olen kouluttanut itseäni työn ohessa ja saman teen nyt sosionomiksi opiskellessani. Parhaiten opin käytännön tekemisellä.

Perheeseeni kuuluu puoliso ja 3 lasta. Vapaa-aikani vietän mieluiten heidän seurassa kotoillen ja yhdessä puuhaillen. Käymme yhdessä kuntosalilla usemman kerran viikossa. Siitä saan mukavasti virtaa tehdä työtä josta tykkään ja pysyn kunnossa. Kirsikkana kakun päällä yhdessä vietetty aika ja toisten kannustaminen.

Vahvuuteni ovat sosiaalisuus, ihmisläheisyys ja reipas tekeminen. Innolla ja pienellä jännityksellä odotan, mitä tuleva opiskelu tuo tullessaan.

# data[].attributes.body
Moii!

Mä oon Axelina, 26-vuotias alanvaihtaja. Oon paljasjalkanen oululainen, mutta kävin muutaman vuoden kiekan Rollossa, missä opiskelin taiteen maisteriksi, graafisen suunnittelun koulutusohjelmassa. Takaisin kotikonnuille muuttaessani tajusin kuitenkin, että haluan säästää intohimoni luovaan tekemiseen vapaa-ajalle, en tehdä siitä itselleni ammattia.

Työkokemusta minulla on mm. siivousalalta, josta nautin myös suuresti. Nykyään teen töitä henkilökohtaisena avustajana monien erilaisten avustettavien parissa. Tämä työ sai mut tajuamaan, että en olekaan niin introvertti kuin luulin ja tykkään tehdä töitä ihmisten parissa (en niinkään yksinään freelancer-graafikkona tietokoneeni välittömässä läheisyydessä...).

Vapaa-aikaani vietän kihlattuni ja nyt reilu 4kk ikäisen Aulis-whippetin kanssa. Rakastan tehdä käsitöitä; virkata, neuloa, väkertää koruja, maalata kukkia, tehdä ristipistotöitä (lista on loputon🫢).

Opin parhaiten käytännön kautta, mutta minusta löytyy myös akateemisempi, kirjoihin uppoutuva pänttääjä.

Nähdään pian opintojen parissa! 🤩

# data[].attributes.body
Heippa!

Olen Viivi 32v ja asun perheeni kanssa Raahessa. Valmistuin lähihoitajaksi 2012 ja siitä lähtien työskennellyt enimmäkseen kotihoidossa. Tälläkin hetkellä olen hoitajana kotihoidossa, tarkoitus siis opiskella vuorotyön ohessa.

Edellisestä opiskelusta alkaa olla aikaa, mutta koen että opin parhaiten käytännössä tekemällä. Jännittävää mutta mukavaa aloittaa opiskelu, sosionomiopinnot ovat minua kiinnostaneet jo pitemmän aikaa.

Minua innostaa onnistumiskokemukset ja asioiden ratkaiseminen. Tykkään työskennellä ihmisten parissa, sekä koen olevani hyvä tiimityöskentelyssä.

Vapaa-aikani kuluu lasten, lemmikkien ja arjen pyörteissä.

# data[].attributes.body
Heipparallaa! Olen Antti ja asustelen Oulun monimuotoisen monipuolisessa Tuirassa. Tein pitkään töitä media-alalla ja päätin sitten vaihtaa alaa. Yhtäkkiä olin valmistunut lähihoitajaksi, suuntautuminen mielenterveys -ja päihdetyöhön. Siitä sitten heti töihin perhetyöntekijäksi. Perhetyöntekijänä olen työskennellyt nyt 4.5 vuotta. Sosionomi -opintojen kautta, uskon työtehtävieni monipuolistuvan. Mielenkiinnolla odotan opiskelua työn ohessa. Opin parhaiten tietoa etsimällä, rustaamalla asioita ylös ja kuuntelemalla. Uuden oppiminen innostaa. Vapaa-aika hurahtaa musiikin parissa, lapseni kanssa touhutessa ja nyt myös opintojen parissa.

# data[].attributes.body
Hei!

Olen Viivi 23v ja olen syksyllä muuttanut Kaukovainiolle Kouvolasta.

Olen edelliseltä ammatiltani yhdistelmäajoneuvonkuljettaja.

Työkokemusta löytyy eniten kuitenkin asiakaspalvelusta eri hommissa.

Opin parhaiten tekemällä/näkemällä asiat käytännössä.

Vahvuudeksi koen ihmisläheisyyteni ja avoimuuteni.

Vapaa-aikana yleensä pelaan tietokoneella tai vietän aikaa kumppanini ja meidän 2 kissan kanssa.

# data[].attributes.body
Moikka! Olen Elli-Noora, 23-vuotias oululainen. Asun Puu-Raksilassa 4-vuotiaan poikani kanssa, joten arki on oikein touhukasta :)

Olen valmistunut lukiosta joulukuussa 2021, jonka jälkeen jäin suoraan vanhempainvapaalle ja lopulta olin kolme vuotta hoitovapaalla. Kävin opiskelemassa vuoden kampaajaksi, mutta totesin, että korkeakoulu ja sote-ala kutsuu enemmän. Odotankin opintojen alkamista enemmän kuin innoissani!

Opin parhaiten työskentelemällä itsenäisesti ja esimerkiksi kirjoittamalla esseitä jne. Haluaisin myös itse aikatauluttaa opiskeluni, jonka vuoksi monimuotona opiskelu oli minulle selkeä valinta.

Tulevissa opinnoissa minua kiinnostaa erityisesti lastensuojeluun ja koulu maailmaan liittyvät teemat. Omaan hyvät sosiaaliset taidot ja olen empaattinen, joten koen suuntautuvani oikealle alalle.

Kiva päästä tutustumaan kaikkiin, nähdään pian! :)

# data[].attributes.body
Hellurei!

Olen Kaisu ja asun Lumijoella.

Olen päikkytäti eli työskentelen päiväkodissa hoitajana Luontoryhmässä. Viime talvi meni määräaikaisessa työsuhteessa varhaiskasvatuksen opettajana. Rakastan lapsia ja heidän kanssaan toimimista.

Ihan oikealta ammatiltani olen sisärakentaja/pintakäsittelijä ja verhoilija. Niitäkin hommia olen ehtinyt tehdä useamman vuoden.

Olemme olleet perheeni kanssa tukiperheenä yli kymmenen vuotta ja tavoitteena onkin sosionomin tutkinnon saatuani päästä syvemmälle lastensuojeluun.

Luonteeltani olen impulssiivinen ja taiteellinen. Varautukaa että kysyn monesti mitä nyt koska ajatukseni karkaavat helposti paikkaan mitä ei ole edes olemassa.

Minun kanssani on helppo tulla toimeen, en ole rähisijä vaan ihan tavallinen hyväntahtoinen höpöttäjä.

Myönnän että jännittää aloittaa opiskelu mutta luotan siihen etten ole siinä ainoa.

Kiva nähdä teidät kaikki!

# data[].attributes.body
Heippa,

Olen Minna, 30v ja asustelen Oulussa.

Korkein tutkinto on mulla ylioppilastutkinto ja siitä onkin jo hieman yli 10v aikaa. Lukion jälkeen kokeilin opiskelua Californiassa community collegessa (pääaineena musiikki), mutta reilun vuoden jälkeen totesin että ei tunnu hyvältä tämä ja palasin takaisin Suomeen. Yksittäisiä avoimen yliopiston kursseja on tullut  suoritettua tässä vuosien varrella.

Työkokemusta on kertynyt eri aloilta mm. opettajan sijaisuudet, lastenhoito sijaisuudet, asiakaspalvelu. Edelliset 4 talvea olen työskennellyt Ivalossa husky safari oppaana.

Vapaa-ajalla lenkkeilen metsässä, retkeilen, urheilen, vietän aikaa läheisten kanssa, tanssin vaikka en osaa, pohdiskelen ja reissailen pakulla. Tykkään hitaasta elämästä ja haaveilen omista eläimistä, inhoan kiireen tuntua.

Opin parhaiten kuuntelemalla, kirjottamalla ja keskustelemalla. Vahvuuteni ovat herkkyys, tunnetaidot ja empatia.

Mielenterveys kiinnostaa minua todella paljon ja sen vuoksi päädyin hakemaan sosionomi opintoihin. Opintojen aloittaminen näin pitkän tauon jälkeen on todella jännittävää, mutta täytyy sanoa että on ihanaa aloittaa vihdoin opiskelemaan itselleni mieluisaa ammattia.

Nähdään pian! :)

# data[].attributes.body
Hei olen 23 vuotias oululainen. Valmistuin lukiosta vuonna 2022. Olen työskennellyt sen jälkeen monenlaisissa paikoissa etsien sitä omaa juttua. Opin parhaiten itse tekemällä. Vapaa ajalla tykkään viettää aikaa koirani kanssa ja harrastuksien kuten piirtämisen ja maalaamisen parissa.

# data[].attributes.body
Hei! Olen Josefiina Haltsonen, 23-vuotias nuori nainen Oulusta. Valmistuin lukiosta vuonna 2021 joulukuussa ja olen siitä lähtien yrittänyt löytää minun tietäni kohti aikuisuutta, uravalintaa ja nähdä maailmaa.

Työkokemusta on kerääntynyt hyvin erilaisista paikoista ja mahdollisuuksista. Olen suomessa tehnyt sijaisuuksia päiväkodeissa vuonna 2021 ja sain myös kokemusta myyntityöstä puhelinmyyjänä kesätyönä lukion aikana.

Lukion jälkeen lähdin maailmalle ensin kolmeksi kuukaudeksi aupairiksi Kaliforniaan ja sitten vuodeksi aupairiksi Englantiin Southendiin. Olen saanut paljon kokemusta erilaisten lasten kanssa työskentelystä ja yhdessä vaiheessa halusin erityispedagogiikkaakin opiskella. Se ei kuitenkaan ollut minulle tarkoitettu ja nyt olen innokas päästä aloittamaan sosionomin koulutuksen ja tekemään tästä uran jolla uskon että pystyn monia lapsia silti auttamaan eri tavoin.

Olen sosiaalinen ja avoin ihminen ja minulla on intoa oppia ja kokea uutta. Koen myös että itsenäisempi opiskelu ei ole minulle hankalaa sillä koronan aikana lukiossa se sujui kotoa hyvin ja olen lukion jälkeenkin tehnyt avoimen opintoja erityispedagogiikasta kotoa käsin. Koen myös että olen kuitenkin aina ollut hyvä ryhmätöissä ja laitan parhaani kaikkeen mitä teen.

# data[].attributes.body
Helou!

Olen Joonas, reilu kolmekymppinen Oululainen lähihoitaja. Töitä olen paiskinut pääosin lasten parissa, kunnes hakeuduin tekemään perhetyötä, jota olen tehnyt nyt parin vuoden ajan.

Sosionomi-opintojen myötä pystyn syventymään työhöni paremmin ja oppimaan uutta sekä työtehtävät todennäiköisesti monipuolistuvat.

Parhaiten opin tekemällä ja kokemalla ja odotan mielenkiinnolla, kuinka sujuvasti opiskelu työn ohella sujuu. Olen jo tovin sosionomi-opintoja pohtinut ja nyt koen olevani valmis haasteeseen!

Vapaa-ajalla viihdyn musiikin, perheen sekä ystävien parissa. Monipuolista liikuntaa pyrin säännöllisesti harrastamaan ja välillä tykkään rentoutua pelien tai suoratoistopalveluiden ääressä.

# data[].attributes.attachment_caption
Paijasa lukkee pirttihirmu mut ehämmää semmonen oikiasti oo ;)

# data[].attributes.body
Helou! Mä oon Katja, asun Raahesa ja perheeseeni kuuluu avomies, meijän 7v neurokirjolla oleva poika sekä meijän koira, Poju. Oon koulutukseltani toimitilahuoltaja. Tätä nykyä oon töisä vanahainkojisa ja ollu sielä kevväästä 2022 lähtien. (muistaakseni 🤔). En tosin siivoushommisa, vaan välillisisä työtehtävisä. Satunnaisesti tarvittaisa saatan käyttää mummoja vessasa tai pesulla vaikkei se varsinaisesti työnkuvaani kuulukaan. Mukavaa hommaa, vanahukset on kyllä enimmäkseen ihania. Paitsi jos ne yrittää jyrätä sun yli rollaattorilla, niinki on käyny 🤣 Ja vaikka mää tykkään mun työstä ja työkavereista, haluan silti taas oppia uutta ja kouluttautua johonki uuteen ammattiin. Sosionomin ala vaikutti kiinnostavalta ja monipuoliselta, vois työllistyäkin joskus tulevaisuuesa melekeen mihin vaan. Koulutukseen en tosin uskonu pääseväni ja yllätys oli melekone ku sain sähköpostin, että olin tullu valituksi polokuopintoihin, johon valitaan kourallinen ihimisiä. Tollotin sitä sähköpostia monta kertaa ja mietin että onkohan tämä ny tullu oikiaan osotteeseen😂

Eniten oon ehkä visuaalinen oppija ja näkemällä jää enemmän mieleen asioita. Vappaa-ajalla tykkään neulua puseroita ja villasukkia ja näprätä millon mitäki. Innostun asioista heleposti mut yhtä heleposti se innostus voi lopahtaakki 🙈 Rento mut vähä ehkä adhdmainen persoona, jolla aina monta rojektia kesken ku aina haluaa jotakin uutta kokkeilla. Kesällä meijän perhe viihtyy palio ulukona, tykkään istuttaa ja hoitaa kasveja.Mitä enemmän hellettä, sitä paremmi mää viihyn ku oon tämmönen vilukissa. Viime kesänä sattu sopivasti kesälomalle +30 helteet 🌞 Ukon mielestä se oli muka jo liikaa. Harmi kyllä Luoja ei suonu mulle semmosta ihua että ruskettuisin, oon kalakkilaivan kapteeni ympäri vuojen 🫡 mulla riittäs tekstiä vielä vaikka kui hirviästi mut enny ala runnoilemmaa. Kessää ja uusia asioita ootellesa, näkemissiin 😘

# data[].attributes.body
Heippa, minä olen Aija! Olen Raahesta kotoisin, mutta nykyisin asun Oulussa. Oulussa olen viihtynyt yli 20 vuotta. Välillä olen käynyt maailmalla opiskelemassa ja töissä. Itä-Afrikka on minulle rakas paikka ja sieltä Intian valtameren rannan tuntumasta olen tämän kuvankin napannut.

Olen aikaisemmalta koulutuksenani kaupan & hallinnon ja median tekijä. Olen myös suorittanut pedagogisen pätevyyden ja opetustöissä olenkin ollut viime vuodet. Opetus- ja koulutushommien ohessa olen tehnyt monenlaista, enimmäkseen hanketöitä Suomessa ja Itä-Afrikassa.

Opin parhaiten tekemällä yksin ja yhdessä. Enää ei riitä kärsivällisyyttä lukea paksuja opuksia, kuten nuorempana. Minua kiinnostaa myös erilaisten ongelmien tutkiminen ja ratkaisujen kokeileminen.

Minua innostaa oppia lisää maailmasta sekä erilaisista tavoista rakentaa ja ylläpitää yhteiskuntaa. Tasa-arvo, yhdenmukaisuus ja oikeudenmukaisuus ovat minulle tärkeitä arvoja. Nykymaailma vaikuttaa toisinaan niin hullulta paikalta, että aina löytyy jotain uutta ihmeteltävää. Kannan myös huolta hyvinvointivaltiomme tulevaisuuden puolesta. Uskon siihen, että sivistyksen mitta on se, kuinka hyvin yhteiskunta kohtelee heikkoja ja muukalaisia.

Vapaa-ajallani innostun valtavasti erilaisista käsityöprojekteista. Kudon maanisesti kirjoneulevillapaitoja, joihin lähipiirini on jo aivan kyllästynyt. Tykkään myös nikkaroida, leipoa ja kylvää syötäviä kasveja keväisin. Kotonani asuu kaksi pientä rescuekoiraa, jotka ovat minun lellittyjä karvavauvoja.

# data[].attributes.body
Hei kaikille😊

Olen Marika ja ihan vaan Maikku. Olen 53-vuotias ja oppimaan innokas! Varmaan nyt ihmettelette, että miten näinkin iäkäs on lähtenyt opiskelemaan ja miepä kerron teille sen. Olen aina tykännyt olla erilaisten ihmisten kanssa ja tehnyt töitä ihmisläheisissä töissä, kuten baarityöntekijänä, matkailualalla, kotiavustajana ja olinpa noin 15 vuotta kotipalveluyrittäjänäkin, kunnes opiskelukärpänen puraisi, taloudellinen tilanne näytti peukkua ja perhe kannusti suureen ääneen, niinpä opiskelin lähäriksi, ja valmistuin 2024 keväällä. Tarkoitus oli hakeutua heti sosionomi opintoihin, mutta elämällä oli jotain muuta annettavaa ja nyt vihdoin pääsen toteuttamaan lapsuudenaikaista haavettani.

Ylitorniolaisena puhun mietä ja sietä ja saattaa välillä lipsahtaa h- kirjainkin johonkin välhiin🤣 Jos se ei haittaa, niin mie olen huumorintajuinen huolehtija, joka tykkää puhua, mutta myös kuunnella. Olen hyvä ratkomaan ongelmia ja vahvuuksiini kuuluu positiivisuus ja kyky tulla toimeen erilaisten ihmisten kanssa.

Maanantaina nähdään😊

# data[].attributes.body
Moi oon Iris! Olen 19-vuotias ja asun Oulussa. Valmistuin keväällä 2025 ylioppilaaksi ja lukion jälkeen olen ollut töissä. Olen tällä hetkellä töissä Mäkkärissä, mutta 2025 kesän alusta olin hetken kesätöissä päiväkodissa. Päiväkodissa työskentely opetti paljon ja syttyi halu oppia lisää varhaiskasvatuksesta sekä lapsen kehityksestä.

Opin parhaiten käytännön kautta. Muistiinpanojen tekeminen, keskusteleminen aiheesta sekä portfolioiden kokoaminen ovat minulle luontevimpia ja tehokkaimpia tapoja oppia. Minua innostaa oman oppimisen lisäksi myös muiden auttaminen ja tukeminen heidän oppimisessaan.

Vahvuuksiani ovat rauhallisuus, ymmärtäväisyys, empatiakyky sekä vastuuntuntoisuus.

# data[].attributes.body
Moi! Oon Annie 20 vuotta ja asustelen Oulun Heinäpäässä. Valmistuin 2024 keväällä lukiosta, ja sen jälkeen olin vuoden yläasteella koulunkäynninohjaajana. Vähän muitaki hommia oon ehtiny välissä tekemään, mutta nyt teki mieli lähtä taas opiskelemaan ja tää ala vaikuttais olevan ihan mielenkiintonen :D.

Vapaa-ajalla tykkään mm. juosta, leipoa ja viettää aikaa läheisten kans. Viulua soittelen myös! Opin parhaiten itsenäisesti lukemalla ja muistiinpanoja tekemällä. Oon aika sinnikäs ja tykkään tehä asiat nopeesti alta pois. Ryhmätyöt on monesti mulle hankalin tapa oppia, mutta toisaalta niistä saattaa hyvin saada uusia näkökulmia! Ootan kyllä muutenki ihan innolla näitä opintoja!

# data[].attributes.body
Moi,

Oon Ankku, 35v nainen Jäälistä jossa asustelen mieheni ja neljän lapsemme kanssa.

Harrastelen noita isompia nelijalkaisia perus salijumppailun lisäksi ja tietty lasten harrastukset vie paljon mukanaan.

Opiskellut olen aikoinani lähihoitajaksi ja työskennellyt jo opintojen rinnalta n.10vuotta vammaisten parissa joista lähdin kokeilemaan sairaalamaailmaa lasten kirurgiselle osastolle. Sieltä eksyin sattumusten kautta lastensuojelun avopaleluihin töihin jossa olen ollut nyt 7,5v samalla työnantajalla.

Olen käynyt joitain lisäkoulutuksia tässä vuosien varrella, mutta työnantaja oli sitä mieltä, että sosionomin paperitkin nyt olisi hyvät hankkia ja tässä ollaan.

Olen melkoinen sählä, osaan pitää isonkin paletin kasassa kunhan siihen ei liity tietotekniikkaa :D Olen ehdoton käytännön oppija!

Kauhun ja innostuksen sekaisin tuntein otan hieman täyteen arkeeni mukaan nämä opinnot!

Tsemppiä kaikille meille! <3

# data[].attributes.body
Olen alunperin Torniosta lähtöisin.

Helsingissä olin monta vuotta töissä ja nyt muutama vuosi mennyt Oulussa.

20-vuotta rakennuksilla töissä oltuani päädyin sitten hakemaan vihdoin kouluun.

Suureksi yllätyksekseni pääsin sitten opiskelemaan sosionomiksi,josta olen todella mielissäni.

Asun Oulussa 5 vuotiaan lapseni kanssa.

Kiva saada ihan uusi elämänvaihe käyntiin.

Terveisin Iida Mellenius

# data[].attributes.body
Hei! Olen Marjo, lähihoitaja Iistä, ja minulla on pitkä työkokemus vammaistyöstä sekä mielenterveys- ja päihdetyöstä. Opiskelen sosionomiksi, koska haluan laajentaa osaamistani ja ymmärtää ihmisten elämäntilanteita entistä kokonaisvaltaisemmin.

Opin parhaiten, kun saan pohtia asioita rauhassa, keskustella muiden kanssa ja soveltaa opittua käytännössä. Minua motivoi se, että oppimani liittyy oikeaan elämään ja asiakastyöhön.

Vahvuuksiani ovat rauhallisuus, helposti lähestyttävyys, kyky tulla toimeen erilaisten ihmisten kanssa sekä iloisuus ja huumorintaju.

Vapaa-ajallani viihdyn koirieni ja mieheni kanssa ja rentoudun sarjoja katsellen.

# data[].attributes.body
Moi! Olen Jasmin, 24-vuotias ja asun Oulussa. Valmistuin lukiosta 2020 ja olen sen jälkeen tehnyt vähän kaikenlaista. Olen tehnyt sijaisuuksia koulunkäynninohjaajana erityisluokissa, pyöritellyt pizzoja ja ollut au pairina Espanjassa. Opiskelin myös vuoden verran tietojenkäsittelyn tradenomiksi, kunnes tajusin, ettei ollut oma juttu.

Nyt pääsin opiskelemaan sosionomiksi ja odotan kyllä innolla opintojen alkamista. Minua on alkanut viime vuosina enemmän kiinnostamaan kouluhyvinvoinnin edistäminen ja kuraattorin työ. Oppijana olen melko itsenäinen ja monimuoto-opinnot tuntuvat tällä hetkellä itselle parhaalta opiskelumuodolta.

Rakastan ystävien kanssa vietettyä aikaa, lukemista, piirtämistä ja maalaamista :)

# data[].attributes.body
Moii,

oon Pinja, 24 -vuotias tuore Oululainen. ☺️ Oon kotoisin Kuopiosta, ja siellä työskentelin viimeisen vuoden varhaiskasvatuksessa lastenhoitajana. Sosionomin koulutus on ollut haaveissa jo pidemmän aikaa, ja siinä mua erityisesti kiinnostaa lasten ja nuorten mielenterveyden parissa työskenteleminen. Opin parhaiten käytännössä tekemällä.

Vapaa-ajalla oon aika menevä tyyppi. Käyn kuntosalilla ja harrastan kilparatsastusta. Tykkään kaikista extempore -jutuista ja tykkään tutustua uusiin tyyppeihin, eli mua voi pyytää aina mukaan jos tulee jotain ideoita! 😄

Odotan innolla opintojen alkamista, sekä opiskelukavereihin tutustumista! ☺️

# data[].attributes.body
Olen Mirja Muhokselta ja koulutukseltani olen yhteisöpedagogi vm. 2002. Olen työskennellyt monipuolisesti sosiaalialalla sekä nuorisopuolella ja koulumaailmassa. Haluaisin lisätä osaamistani esimerkiksi työllisyydenhoidon ja aikuissosiaalityön puolella.

Tällä hetkellä vapaa-aikani kuluu pääasiassa lasten harrastusten parissa. Oma partioharrastukseni on ollut viime vuodet taustalla, mutta haaveissa on jatkaa jossain vaiheessa taas partiohommia enemmän.

Ajattelen, että opin parhaiten kertaamalla, keskusteluja käyden sekä muistiinpanoissa hyödynnän värejä ja teen paljon alleviivauksia.

Minua innostaa uuden oppiminen yleensäkin, uusien taitojen hankkiminen ja ratkaisujen löytäminen asioihin. Vahvuuksiani ovat ystävällisyys, empatiakyky, huumorintaju ja tiimityötaidot

# data[].attributes.body
Moikka! Olen Alina 24v Raahesta. Valmistuin keväällä 2020 lähihoitajaksi ja siitä lähtien olen työskennellyt kehitysvammaisten lasten ja aikuisten parissa. Uusia asioita opin parhaiten näkemällä ja tekemällä käytännössä. Omaksi vahvuudeksi koen rauhallisuuden, empaattisuuden ja sosiaalisuuden. Tulen myös hyvin toimeen erilaisten ihmisten kanssa ja pidän ihmisläheisestä työstä.

Perheeseeni kuuluu aviomies, pojat 4v ja 3v sekä 7kk ikäinen tyttö. Vapaa-ajalla tuleekin vietettyä paljon aikaa lasten kanssa ja kotitöitä tehden. Olen vielä äitiyslomalla mutta huhtikuussa olisi tarkoitus palata töihin koulun ohella.

Sosionomi opinnot ovat jo pidemmän aikaa kiinnostaneet ja odotankin jo innolla opintojen alkua.